[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "EKI juhtivleksikograaf Margit Langemets ja nooremteadur-keelekorraldaja Lydia Risberg selgitavad su\u0308gishooaja esimestes \"Keeleminutites\", kuidas la\u0308heb to\u0308o\u0308 2025. aastal valmiva \"Eesti keele so\u0303naraamatu\" ehk O\u0303S-iga."}, {"text_idx": "#000006", "text": "Ka\u0308es on september ja koos sellega ka uus kooli- vo\u0303i to\u0308o\u0308hooaeg, kuidas kellel. Tegusad ja to\u0308o\u0308hoos oleme ka Eesti Keele Instituudis: 5. septembril korraldame avaliku seminari \"Kuidas edeneb O\u0303S 2025?\". Nagu pealkiri u\u0308tleb, tutvustame seal keelehuvilistele, kus 2025. aastal ilmuva O\u0303S-i to\u0308o\u0308dega praegu oleme. Ta\u0308na on veel viimane vo\u0303imalus seminarile registreeruda, seda saab teha siin."}, {"text_idx": "#000007", "text": "So\u0303naraamatuto\u0308o\u0308 on katkematu to\u0308o\u0308, mis ei saa kunagi pa\u0308riselt valmis. Niisamuti on pidev to\u0308o\u0308 eesti keele uurimine, olles so\u0303nastiku koostamise lahutamatu kaaslane. Keelt ja keelekasutust on EKI keeleteadlased mitmest nurgast vaadanud, na\u0308iteks oleme uurinud seda, kas saab sarnaneda pimedale hobusele (ehk verbirektsiooni), ning ku\u0308sinud, kas sa minuga galale tuled (ehk analu\u0308u\u0308sinud vo\u0303o\u0303rso\u0303nade kirjakuju). Nende ta\u0308helepanekute ja\u0308rgi oleme ta\u0308iendanud so\u0303nakirjeldusi EKI u\u0308hendso\u0303nastikus ning sedakaudu jo\u0303uavad nad ka ja\u0308rgmisse O\u0303Si ehk \"Eesti keele so\u0303naraamatusse O\u0303S 2025\"."}, {"text_idx": "#000008", "text": "Mo\u0303nikord to\u0303ukub uurimus keelehuvilise ku\u0308simusest \u2013 sealt sai alguse arutelu to\u0303uksi u\u0308le. Ku\u0308simus, kas to\u0303uks on eesti keeles tavaline so\u0303na vo\u0303i on see mingi maiguga, on praegu endiselt uurimisel-arutamisel. Seega, palju to\u0308o\u0308d on ku\u0308ll tehtud, kuid to\u0308o\u0308 ka\u0308ib edasi. O\u0303S valmib meie ko\u0303igi silme all ja seis on jooksvalt na\u0308ha keeleportaalis So\u0303naveeb. Oleme ta\u0308nulikud paljudele keelehuvilistele, kes So\u0303naveebis tagasiside andmise kaudu meile oma kommentaare ja ettepanekuid on saatnud ning edaspidigi saadavad \u2013 aitate nii ja\u0308rgmist O\u0303S-i koostada!"}, {"text_idx": "#000009", "text": "EKI-s on keele igatepidi la\u0308biuurimiseks loodud ka mitmeid to\u0308o\u0308ru\u0308hmi, teiste seas na\u0308iteks morfoloogia-, rektsiooni-, su\u0308nonu\u0308u\u0308mi- ja so\u0303naliigito\u0308o\u0308ru\u0308hm ning koosto\u0308o\u0308s Tartu U\u0308likooliga ka ha\u0308a\u0308lduse to\u0308o\u0308ru\u0308hm. Seminaril heidame po\u0303gusa pilgu morfoloogiato\u0308o\u0308ru\u0308hma tegemistesse, kes tegeleb so\u0303nade ka\u0308a\u0308namise ja po\u0308o\u0308ramise probleemidega. Lahendused on to\u0308o\u0308s, u\u0308hendso\u0303nastiku morfoloogiainfo ta\u0308ieneb pidevalt. Normingumuudatused arutatakse la\u0308bi koos Emakeele Seltsi keeletoimkonnaga."}, {"text_idx": "#000010", "text": "Na\u0308iteks 2022. aastal otsustas toimkond morfoloogiato\u0308o\u0308ru\u0308hma ettepanekul pidada normingukohaseks mitmeid ro\u0308o\u0308pvorme, kuna nad on tegelikus keelekasutuses va\u0308ga sagedad (vt otsust). Muuhulgas sai so\u0303na o\u0303udne ka\u0308a\u0308namine normingukohaseks kahel viisil: o\u0303udse ja ka o\u0303udsa. Pa\u0308rast O\u0303S 2018 ilmumist on keeletoimkond kinnitanud mitu normingumuutust, mida kehtiv O\u0303S 2018 ei kajasta. Ko\u0303igi normingumuutusega seotud so\u0303nade juurde on u\u0308hendso\u0303nastikus lisatud O\u0303S-i selgitus koos lingiga vastavale otsusele."}, {"text_idx": "#000011", "text": "To\u0308o\u0308ru\u0308hm tegeleb morfoloogiaprobleemidega pidevalt edasi. Ta\u0308navu suvel arutati na\u0308iteks teguso\u0303na laadima ku\u0308simust. Ja\u0308reldust vo\u0303ib lugeda EKI u\u0308hendso\u0303nastiku rubriigist \"O\u0303S selgitab\". Nimelt on teguso\u0303na laadima laenatud alamsaksa keelest (laden 'laadima, ta\u0308itma') ning samast tu\u0308vest on eesti keelde tulnud nii laeng kui hiljem ka laadung. Need nimiso\u0303nad erinevad oma ta\u0308henduste poolest rohkem kui teguso\u0303na eri po\u0308o\u0308rdevormid ning seepa\u0308rast kasutatakse ka vorme laadib ja laeb su\u0308nonu\u0308u\u0308midena: laeb vo\u0303i laadib a\u0308pi alla. Mo\u0303nel juhul on aga u\u0308ks vorm kasutuses juurdunum kui teine, na\u0308iteks laadib kaupa, aga laeb pu\u0308ssi."}, {"text_idx": "#000012", "text": "Homsel seminaril tutvustame ka seda, mida on uut EKI teatmikus. Teatmik ka\u0308ib ka\u0308sika\u0308es EKI u\u0308hendso\u0303nastikuga, alates 2025. aastast ja\u0308rgmise O\u0303S-iga. Kui so\u0303nastikust saab teavet u\u0308he so\u0303na kaupa, siis teatmikus leidub igasugust u\u0308ldisemat keeleinfot: teatmikusse on tervikuna u\u0308le toodud 2019. aastal eraldi ilmunud mahukas o\u0303igekirjareeglistik, siin on kirjeldatud keelekorralduses aja jooksul tehtud normingumuudatusi, lisaks leiab siit u\u0308levaate probleemkohtadest, kus normingud ja tegelik kasutus tugevasti lahknevad; siin on eesti ja vo\u0303o\u0303rnimede kasutamise juhised ning palju muud infot. Samuti leidub teatmikus vastus mo\u0303istatusele, millisest allikast la\u0308htuda koolio\u0303petuses."}, {"text_idx": "#000013", "text": "Nagu suvi polnud keeletu, nii pole ka su\u0308gis keeleta. Ootame ko\u0303iki keelehuvilisi seminari kuulama!"}, {"text_idx": "#000018", "text": "Keeleminutid. 7300 leheku\u0308lge eesti murrete so\u0303naraamatut"}, {"text_idx": "#000019", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000021", "text": "Triin Ruumet: olen proovinud po\u0303geneda filmindusest mo\u0303nda teise valdkonda, aga pole suutnud"}, {"text_idx": "#000024", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000027", "text": "Aivar Kulli ajalootund. Bunin ja su\u0308gis"}, {"text_idx": "#000029", "text": "Polos\u030cywa andis va\u0308lja esimese eestikeelse singli"}, {"text_idx": "#000030", "text": "Sinija\u0308rve raamatusoovitused: esseistikat ja pilte"}, {"text_idx": "#000031", "text": "Tanel Saar uuest lavastusest: sealt ei tasu otsida Wiiralti autobiograafiat"}, {"text_idx": "#000032", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000034", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000036", "text": "Endla teater kuulutas va\u0308lja uue teatrijuhi konkursi"}, {"text_idx": "#000040", "text": "Marika Vaarik: ko\u0303hkluseid mul ei ole"}, {"text_idx": "#000042", "text": "Haapsalu kultuurikeskuses avati na\u0308itus aulidest"}, {"text_idx": "#000043", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000044", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000045", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000046", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000047", "text": "Edetabel. Aasta parimad albumid 2022"}, {"text_idx": "#000048", "text": "Aasta parimad albumid 2022. Isiklikud edetabelid"}, {"text_idx": "#000049", "text": "U\u0308levaade. Aasta parimad lood 2022"}, {"text_idx": "#000053", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000054", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]